Սեյրան Հարությունյանի քաղաքացիական գործով փաստաբան Արտակ Ոսկանյանի խոսքով՝ դատարանը խախտել է «Մարդու իրավունքների եւ հիմնարար ազատությունների պաշտպանության մասին» Եվրոպական կոնվենցիայի 6-րդ հոդվածը, կայացնելով վճիռ, որտեղ ոչ մի ձեւով չի հիշատակվում քաղաքացի Սեյրան Հարությունյանի օդում վճարած 240 հազար դոլարի եւ անօթեւան մնալու հարցը: Փաստաբան Ոսկանյանի խոսքով՝ սույն գործով դատաքննությունը տեղի է ունեցել 2018 թվականի մայիսի 8-ին՝ պատասխանող կողմի բացակայությամբ: